**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/9564-3/2021.

**141/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Kisvárosok Szövetsége 2020. évre vonatkozó pénzügyi beszámolójának elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Elfogadom a Kisvárosok Szövetsége 2020. évre vonatkozó pénzügyi beszámolóját a határozat 1. melléklete szerinti tartalommal**.

Döntésemről tájékoztatom a Kisvárosok Szövetségének elnökét.

**INDOKOLÁS**

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, valamint a számvitelről szóló 2000. évi C. törvény rendelkezései alapján minden évben, május 31. napjáig a civil szervezetek pénzügyi beszámolót kötelesek készíteni.

A **Kisvárosok Szövetsége** - melynek Tiszavasvári Város Önkormányzat is tagja – **elkészítette és megküldte a Szövetség 2020. évre vonatkozó pénzügyi beszámolóját** részünkre. A beszámolóból látható, hogy az elmúlt évben a Szövetség működési költségei csökkentek, ugyanis a járványügyi veszélyhelyzet miatt a közgyűlések elmaradtak. A személyi jellegű kifizetéseknél is kisebb mértékű csökkenés tapasztalható. Összességében megállapítható, hogy a **Szövetség működése gazdaságos és eredményes volt**, a pénzügyi adatokat is tartalmazó összesítő táblázat a határozat mellékletét képezi.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. május 27.

 **Szőke Zoltán**

 **polgármester**

141/2021. Polgármesteri határozat 1. melléklete





